ญาติผวา ผช.ผญบ. ฆ่าเมียท้อง 9 เดือนได้ประกัน ตร.จ่อแจ้งข้อหาเพิ่ม
คดีผู้ช่วยผู้ใหญ่บ้านยิงเมียท้อง 9 เดือนตายทั้งกลมที่ชะอำ แล้วนำส่ง รพ. อ้างยิงตัวตาย ผู้การเพชรบุรี เผยอาจพิจารณาแจ้งข้อหาทำลายหลักฐาน และอำพรางคดีเพิ่ม พร้อมส่งตำรวจคุ้มครองญาติเมียหลังคนยิงได้ประกันตัวจากเหตุสุดเหี้ยม นายชัยราชวัฒน์ เพ็งสว่าง หรือ ป้อม อายุ 37 ปี ผู้ช่วยผู้ใหญ่บ้านหมู่ 7 ต.ห้วยทรายเหนือ อ.ชะอำ จ.เพชรบุรี ใช้อาวุธปืนขนาด 9 มม. จ่อยิงศีรษะภรรยาตัวเองที่กำลังตั้งครรภ์ 9 เดือน ตายทั้งกลม ก่อนถึงกำหนดคลอดเพียง 10 วันเท่านั้น แล้วนำส่ง รพ. แจ้งว่าภรรยายิงตัวตาย โดยเบื้องต้นทราบว่าสาเหตุน่าจะมาจากเรื่องที่สามีไปมีผู้หญิงคนใหม่ล่าสุด พล.ต.ต.เทียนชัย คามะปะโส ผบก.ภ.จว.เพชรบุรี เปิดเผยว่า ในคดีผู้ช่วยผู้ใหญ่บ้าน แจ้งเหตุภรรยาท้อง 9 เดือน ใช้อาวุธปืนฆ่าตัวตายนั้น ศพคนตายถูกนำส่งโรงพยาบาลหัวหิน และทางโรงพยาบาลแจ้งว่า คนนำมาระบุว่าหญิงสาวฆ่าตัวตายเอง แต่ทางตำรวจไม่เชื่อ จึงส่งนิติเวชผ่าพิสูจน์และขอศาลออกหมายจับ ข้อหาฆ่าผู้อื่นถึงแก่ความตายโดยเจตนา และข้อหายิงปืนซึ่งใช้ดินระเบิดในเมือง หมู่บ้าน หรือชุมชน ซึ่งศาลได้อนุมัติหมายจับ ผู้ต้องหาใช้หลักทรัพย์เป็นโฉนดที่ดินมูลค่า 4 แสนบาท ยื่นประกันตัวออกไปขณะเดียวกัน ญาติๆ ผู้ตายเป็นห่วงเรื่องความปลอดภัย เนื่องจากผู้ต้องหาได้รับการประกันตัว ซึ่งตำรวจได้ส่งกำลังเจ้าหน้าที่ไปให้ความคุ้มครองแล้ว ส่วนจะมีการแจ้งข้อกล่าวหาผู้ต้องหาเพิ่มเติมหรือไม่ กรณี ทำลายหลักฐานและอำพรางคดี จากเหตุถูกฆาตกรรมเป็นฆ่าตัวตายนั้น อยู่ระหว่างให้พนักงานสอบสวน รวบรวมพยานหลักฐานเพิ่มเติมมีปลอกกระสุนที่หายไป หากเข้าข่ายก็สามารถแจ้งเพิ่มเติมได้ในภายหลัง ขอยืนยันว่าหลักฐานและผลการผ่าพิสูจน์ รวมทั้งคราบเขม่าดินปืนที่ตัวผู้ต้องหา ได้เก็บรวบรวมไว้ในสำนวนหมดแล้ว และคดีไม่มีความซับซ้อน ตรงไปตรงมา ทุกขั้นตอน
คดีผู้ช่วยผู้ใหญ่บ้านยิงเมียท้อง 9 เดือนตายทั้งกลมที่ชะอำ แล้วนำส่ง รพ. อ้างยิงตัวตาย ผู้การเพชรบุรี เผยอาจพิจารณาแจ้งข้อหาทำลายหลักฐาน และอำพรางคดี เพิ่ม พร้อมส่งตำรวจคุ้มครองญาติเมีย
ฆ่าเมียท้อง,ฆ่าเมียท้อง9เดือน,ผู้ช่วยผู้ใหญ่บ้านฆ่าเมีย,ฆ่าเมียตายทั้งกลม,ข่าวทั่วไป